กินยาคุม28เม็ด แต่ทำเม็ดที่28หล่นหายทำอย่างไรได้บ้างคะทานแผงใหม่ต่อได้เ ลยไหม
สวัสดีค่ะ ยาคุมกำเนิดเม็ดที่ 28 นั้น เป็นเม็ดยาที่ไม่มีฮอร์โมน ดังนั้นจึงไม่จำเป็นต้องทานก็ได้ ไม่ได้มีผลต่อประสิทธิภาพในการคุมกำเนิดแต่อย่างใด และในวันถัดไป ก็ให้เริ่มทานยาคุมแผงใหม่ต่อไปได้เลยค่ะทั้งนี้ จะเหมือนกับกรณีที่ทานยาคุมชนิด 21 เม็ด ซึ่งต้องเว้นระยะ 7 วัน ดังนั้น หากเป็นชนิด 28 เม็ด (ที่มียาฮอร์โมน 21 เม็ดและเม็ดแป้ง 7 วัน) เราก็อาจทานแค่ 21 เม็ด แล้วไม่ทาน 7 เม็ดที่เหลือก็ได้ เพียงแต่ต้องเว้นระยะให้ครบ 7 วัน ไม่ขาดไม่เกิน ก่อนจะเริ่มทานยาแผงใหม่ต่อไป